
A magyarországi fogyasztók filmiparral kapcsolatos attitűd vizsgálata

Kutatásomban a magyarországi fogyasztók filmiparral kapcsolatos attitűdjét vizsgáltam. A filmipar egy folyamatosan változó, bővülő és fejlődő iparág. Elsősorban a streaminggel foglalkoztam, és annak hatásaival a mozira és a kábeltelevízióra. Ezt követően közelebbről megvizsgáltam az előzetesek és filmes plakátok fogyasztóra gyakorolt hatásait.
A streaming a média és a szórakoztató ipar egyre növekvő részét képezi, a digitális médiaipar egyik legújabb formája. Ezek a társaságok egyre jobban szembe szállnak Hollywooddal és a televízióval. 2024 februárjában, világszerte körülbelül 1,8 milliárd ember volt feliratkozva valamelyik streaming szolgáltatóra.
A marketingstratégiák kidolgozása az egyik kulcsfeladat a filmiparban. Az előzetes a filmek marketing mixének egyik legfontosabb eleme, amivel pozícionálni lehet a filmet a piacon. A poszterek, és a hirdetőtáblák a marketing és a reklám másik legfontosabb eszközei. A poszterek a felkeltik a fogyasztó figyelmét, és tájékoztatják.
Dolgozatomban először szakirodalmi áttekintést készítettem. Ezt követően az általam készített fókuszcsoportos interjú eredményeit vizsgáltam. Majd a saját készítésű kérdőívemre adott fogyasztói válaszokat elemeztem. Eredményeim szerint a moziknak nagyobb fenyegetettséget jelentenek a Hollywood által gyártott, már tömegcikknek számító filmek, amik egyre kevésbé nyerik el a fogyasztók tetszését, mint a streaming terjeszkedése. A kábeltelevízió viszont nagy veszélyben van a streaming szolgáltatók terjedése miatt. Eredményeim szerint az előzetesek hatással vannak a fogyasztóra, és a filmes plakátok figyelemfelhívóak, és minden fontos információ megtalálható rajtuk.



